Ejerforeningen Giber Å

***Ekstraordinær generalforsamling***

I henhold til ”Vedtægterne for Ejerforeningen Giber Å” indkaldes hermed til ekstraordinær generalforsamling.

Denne afholdes **torsdag d. 21. marts 2013, kl. 18.00** på gæsteparkeringen, hvor Mustrupvej ender blindt ved sti og å.

-------------------------------------------------------------------

På generalforsamlingen tirsdag d. 12. marts 2013 blev der i henhold til pkt. 8 på dagsordenen foretaget afstemning om bestyrelsens forslag til ændring af vedtægterne.

Resultatet af afstemningen var, at flere end ¾ af de fremmødte medlemmer tilsluttede sig forslaget. Fremmødet ved den ordinære generalforsamling var imidlertid ikke tilstrækkelig til at vedtage en vedtægtsændring, idet dette jf. vedtægterne kræver ¾ stemmeflertal.

På generalforsamlingen blev det derfor besluttet at indkalde medlemmerne til en ekstraordinær generalforsamling, der jf. § 4 i vedtægterne skal afholdes inden 14 dage og med et varsel på mindst 8 dage. På den ekstraordinære generalforsamling kan forslaget om ændring af vedtægterne vedtages med ¾ af de afgivne stemmer blandt de fremmødte stemmeberettigede medlemmer.

-------------------------------------------------------------------

Dagsorden er som følger:

1. Valg af dirigent
2. Valg af referent
3. Afstemning om forslag til Vedtægtsændringer, se bilag 1

Vel mødt!

Med venlig hilsen

Bestyrelsen

NB: Såfremt det ikke er tørvejr på mødetidspunktet afholdes det korte møde i en af de nærliggende carporte på Mustrupvej 